Wet is 'n onteieningsinstrument volgens hof – praag.co.za
Wet is 'n onteieningsinstrument volgens hof
AgriSA het 'n uitspraak van die Pretoriase hoërhof verwelkom dat die Minerale en Petroleum hulpbronontwikkelingswet effektief dieselfde is as om onbenutte, ou orde mineraleregte te onteien.
Die uitspraak sal die staat verplig om kompensasie te betaal of om eienaarskap van die onteiende mineraalregte weer her in te stel, het AgriSA se hoofuitvoerendebeampte Hans van der Merwe Maandag in 'n verklaring gesê.
Hy het die uitspraak as 'n belangrike landmerk beskou in AfriSA se poging om grondeienaarskap te beskerm en foute uit te wys op beleids- en regulerende vlakke.
Die departement van minerale en energiesake het die finaliteit van die uitslag egter in twyfel getrek.
Woordvoerder Bheki Khumalo het gesê die departement is geadviseer dat dit slegs betrekking het op "regstegniese uitsonderings" wat deur die departement geopper word teen die eise van AgriSA.
"…Die meriete van die saak, of daar werklik onteiening plaasgevind het sal besluit word wanneer die saak uiteindelik in die hof aangehoor word, nadat die departement sy kant van die saak gestel het," het Khumalo gesê.
Hy het gesê die departement het kennis geneem van die uitspraak. Die regspan was steeds besig om die uitspraak te bestudeer, waarna dit die departement sal aanbeveel watter aksie om te neem.
песочный насос для бассейна купитьданильченко юрій броніславович компромат
Skrywer Dan RoodtGepubliseer op 10 Maart 2009 Kategorieë Suider-AfrikaSleutelwoord Nuus, Select Category